22. KANONIΣΜΟΣ υπ’ αριθ. 73 της 5/13 Αυγ. 1977 (ΦΕΚ Α΄ 220) Περί τροποποιήσεως και συμπληρώσεως του υπ’ αριθ. 61/1975 Κανονισμού της υπ’ αριθ. 2/1969 Κανονιστικής Διατάξεως. Άρθρ.1.-(Προστίθενται 5 θέσεις γραφέων εις το ΤΑΚΕ, τόμ. 33Α σελ. 290,05). Άρθρ.2.-(Προστίθεται εδάφιον εις το άρθρ. 11 Κ.Δ. 2/1969, τόμ. 33Α σελ. 325). Άρθρ.3.-1.Υπό της Ιεράς Συνόδου, της Αποστολικής Διακονίας, του ΟΔΕΠ, του ΤΑΚΕ, της Αρχιεπισκοπής Αθηνών, των Ιερών Μητροπόλεων, των Εκκλησιαστικών Σχολών, των Εκκλησιαστικών Ιδρυμάτων και των λοιπών Εκκλησιαστικών Νομικών Προσώπων Δημοσίου Δικαίου, επιτρέπεται η πρόσληψις δυνάμει του άρθρ. 103 παρ. 2 και 6 του εν ισχύϊ Συντάγματος εκτάκτων υπαλλήλων επί σύμβασει ιδιωτικού δικαίου , δια το χρονικόν διάστημα από 1.1.1978 μέχρι 31.12.1979, προς αντιμετώπισιν εκτάκτων και επειγουσών αναγκών των ως άνω Εκκλησιαστικών Νομικών Προσώπων. Ο αριθμός των προσληφθησομένων δεν δύναται να υπερβή τους 100 δι’ άπαντα τα Εκκλησιαστικά Νομικά Πρόσωπα Δημοσίου Δικαίου. 2.Η πρόσληψις των ως άνω υπαλλήλων ενεργείται υπό του κατά τας κειμένας διατάξεις αρμοδίου προς τούτο οργάνου και δια τηρήσεως της υπό των κειμένων διατάξεων οριζομένης διαδικασίας, μετά σύμφωνον γνώμην του ΑΥΣΕ, εις ην δέον όπως αιτιολογήται ειδικώς ή έκτακτος και επείγουσα ανάγκη δια την κατ’ αρχήν πρόσληψιν. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 